《武陵别文莹上人 其一》
宋代·张师正

忆昔荆州屡过从，当时心已慕冥鸿。渚宫禅伯唐齐己，淮甸诗豪宋惠崇。

老格疏閒松倚涧，清谈潇洒坐生风。史官若觅高僧事，莫把名参伎术中。

作者简介：邢州龙冈人，字不疑。第进士。仁宗嘉祐四年知宜州，谋启边衅，取安化军，为李师中所止。神宗熙宁中为辰州帅。官游四十年不得志，乃推变怪之理，参见闻之异，著《括异志》。又有《志怪集》、《倦游杂录》。或以为三书均魏泰托名作。